
Montis idumaei, ut perhibent^ in vertice summo 
Quum Patris aetemi probroso e robore pendens 
Unica progenies, mortalibus. aerumnosis, 
Tergeret ut foeda antiquae contagia labis, 
Immeriti in medio versaret turbine lethi 
Tristiaque inmiiti languerent lumina morte, 
Omnia tunc magni prompserunt signa doloris; 
Nam stetit obscura caelum caligine, templi 
Velamen scissum, Sanctorum corpora vitae 
Reddita, disiectae sonuerunt murmure rupes, 
Aequoraque et tellus et sidera contremuerunt ; 
Tum quoque curarum Matrem sub mole gementem 
Pallentemque aegramque animi atro in funere Nati 
Tam cari extremis aiunt doluisse medullis, 
Quam licet intacti moles operosa sepulcri 
Gonderet extinctos divini corporis artus, 

Attamen haud poterant comites lenire dolentem, 
Haud placare sinu suspiria mixta frequenti 
Singultu; aequoreis sed quum sese extulitundis 
Tertia lux coelo et tandem nitidissima fulsit, 20 

Quat . Deus, ut quondam praesago pectore vates 
Praedixere sacri, tumulo redivivus ab imo 
Surgeret ac dias hauriret luminis auras, 
Vertitur heic rerum facies; timor omnis abactus; 
lam rediere animi; iam promunt gaudia passim 
Omnia, laetitiae dant omnia signa secundae. 

Salve, certa salus generis nostri et decus ingens, 
Magne triumphator, salve, stygiique tyranni 
Victor et heroum cunctorum maxime, salve. 
Ten Pater onmipotens ornatum tempora luce, 
Ten Pater ampliflce immortalia membra decorum, ^ 
Ten nova concessit remeare ad lumina vitae? 

Quae quum laeta dies venit, veluti unicus ales, 
Qui, post depositam felici in morte senectam, 
Continuo novus exoritur, nitidusque iuventa, 
Sic Deus, aerumnas postquam semel exantlavit, 
Sustulit et nostri mala tot tantosque dolores, 
Ipse triumphata clarus iam morte sepulcro 
Victor, io, e clauso praestanti corpore surgit. 
Ut bene divinae splendet decor, aspice, frontis ! 40 

Ut bene purpureus faciem color inficit, utque 
Aurati fluitant coUi per nuda capilh! 
Quina sacra eflkindunt splendorem vulnera, drcum 
Fragranti et liquidum permulcent aethera odore. 
Vexillum vero fulgenti murice tinctum, 
Quod levis efliisum aura movetque agitatque coruscum 
Quodque crucem nostrae monimentum insigne salutis 
Sanguine conspersum sacro mira indicat arte. 

Dextra fert corpus stellanti cinctas amictu. 

Qualis mane novo varios induta colores 

Affulgens oritur roseis aurora quadrigis, 

Talis, quin imo multo fulgentior, egit 

Compescens Erebum et cocytia regna triumphum 

Ille unus, dignus cuncti cui gaudia promant 

Mortales, nemora et coUes campique resultent 

Laetitia ingenti et passim cita flumina dulci 

Melle fluant, dulci distillent nectare rupes. 

lam tandem vicit, toto et spectabilis ore 

Signa per aerios toUens victricia campos, 

Tartareique hostis spoliis mortisque peremptae 60 

Insignis summa coeli dominabitur arce. 

At simul hunc torvo conspexit lumine Avei^ni 
Rex magni atque hominum longe infestissimus hostis, 
Quantos tunc gessit subitos in corde dolores 
Lividulos torquens oculos atque unguibus «ra 
Prae rabie lacerans proceraqne cornua iactans ! 
Indomitas quantum saevas surrexit in iras ! 
Nam veluti primo taurus male saucius ictu 
Eflfiigit excutiens duro e cervice securim 
Mugitu horriflcans coelum fremit ore cruento, 
Haud secus ingenti perculsus corda dolore 
Clamorem immensum tollit, quo territa sedes 
Tartarea ex antris fremitum dedit atra profundis, 
Contremuere polusque atque ipsa e sedibus imis 
Tellus late et late mugiit Amphitrite. 
Protinus-at rauco stridet clangore tubarum 
Excutiturque gravi iam murmure Regia Ditis. 
Adsunt ad sonitum calcato limine turbae 
Undique spirituum excitae, genus omne, malorum, 
Qui tunc horribiles visu et capita alta ferentes 80 

Sanguineamque adem volvunt et corde furenti 

Omnes eflfUndunt lymphati pectoris iras; 

Pars se coeruleis serpentibus incingentes 

Fumiferas quassant ardenti sulphure taedas, 

Pars piceum expirant nigra caligine fumum, 

Lumborum tenus humana facie, inde chelydri, 

Efflantes alii densatum faucibus ignem 

Horrendum frendentque ruduntque ac multa minantes 

Confundunt Orci horrisonis ululatibus antra, 

Quos inter medios torvus tenet aspera Pluton 

Sceptra manu, monstrum immane, ingens, cui male pexa 

Atque inculta cadit, foedato vellere, barba 

Mento, quique oculos sufifectos sanguine et igni 

Volvens exsuperat capite et cervicibus altis 

Non minus ac si stet Calpes aut stellifer Atlas. 

Hic postquam socium cuncta agmina circumspexit, 
Raucisonas rabido has rupit de pectore voces, 
Rupit et ardentes vomuit simul ore favillas 
Clamans : heu ! me miserum ! Quis fertur ad aures 
Rumor, inauditur quinam per inane tiunultus? loo 

Eheu ! Infelix nimium ! caelestia scandit 
Templa Deus, Deus aeriis en nubibus actus 
Mohtur claros, devicta morte, triumphos 
Illuc felices animae, quas sedibus umbra 
Perpetua obtectis scelus exitiale parentis 
lamdudum tenuit, supera ad convexa sequuntur 
Defunctaeque mali, securae operum atque laborum, 
Aetemum caeli iucunda luce fruentur... 
Ast ego, proh dolor ! heic fatis perculsus iniquis 
Quot nam persolvo solo pro crimine poenas ! 
Me miserum quantis supremi dextra Tonantis 
Percussit, quantis me cladibus externavit! 

Dixit et his socios verbis a^essus amaris, 
Quid, lenti, increpuit, cessatis? Nonne videtis 
Signa triumphati Infemi sublata per auras? 
Siccine devincens nobis illuserit hostis 
Ille, caputque pede invicto contriverit! Ite, 
Haud mora, lethifera, saevi, miscete, ministriy 
Praelia dura manu bellumque inferre parate, 
Arma citi arripite atque in vesana arma ruentes 120 
Funereas iactate faces nigrumque venenum 
Spargite et excidia, interitus casusque ruinasque 
Instruite innumerosque dolos, artesque nocendi. 
Tartarei comites, num vos cessare pudebit 
Incoepto segnes? validas expromite vires, 
Nec vos impediat quin proludatis in arma, 
nia quod humano generi sit sanguine Christi 
Parta salus iterumque reclusum limen Olympi ; 
Vincimur hoc, fateor, nec demens longius illa 
Fata querar nobis inimica et nescia fiecti ; 
At nequeo humanae gentis prohibere salutem, 
Ast in bella feros populos armare Ucebit 
Atque odiis versare domos et tristia ferre 
Funera ; stet certum casus procurrere in omnes, 
Omnes moliri fraudes, nil linquere inausum, 
Quo tandem illa hominum properet decepta ruatque 
Per vetitumque scelus, per fanda infandaque praeceps 
Hla inimica mihi nimiumque invisa propago. 
Has dum flammato voces profunderet ore, 
Interea motis pictisque exercitus alis 140 

Advolat aligerum coeh de sedibus, omnes 
Vincti ibant olea, crines frontemque decori, 
Ardentique onmes et multa luce corusci, 
Membra quibus roseis gemmis illusus et auro, 

Artis opus mirae, circumvelabat amictus; 
Pectore stat roseam subnectens fibula vestem ; 
Qui quum venerunt omnes ex ordine circum 
Victoremqne Deum caelique serena tenentem 
Se fundunt longeque polum cinxere corona 
Non prius auditum terris paeana canentes. 
Heic illi certatim inter se signa cruentae 
Mortis partiri properant gestanda triumpho, 
Quae prius heu ! fuerant saevi tormenta doloris. 
Dira manu hi gestant hirsutae texta coronae 
Atque hastam, atque uncos procusa cuspide, sparsum 
Sanguineis maculis clavisque trabalibus alte 
Traiectum tollunt alii venerabile signum 
Armaque et ardentes taedas clypeosque tubasque, 
Quidquid et in Dominum furor impius iraque praeceps 
Armavit luctusque et acerbi funeris illi 160 

Causa fuit, nunc facta sui decora alta triumphi. 
Ille autem nitida perfusus luce fluentem 
Caesariem nimboque latus succinctus utrumque 
Aethereum per iter rapidis velocior Euris 
Invehitur curru ; subeunt hunc sponte trahuntque 
Quadriiugum quatuor forma praestante iugales, 
Quos olim vates Chobar vaga flumina propter 
Stans vidit dio perfusus lumine mentem 
Ezechiel. VaUdo subnixus ebumea coUo 
Fert iuga praegrediens formosus taurus et hirtis 
Crinibus impavidus Leo. Non iam huic bella minaeque 
Sunt cordi, nec iam fremit horridus ore cruento, 
Grata sed in placido ridet ctementia vultu. 
Tertia consequitur laterique adiungitur ilU 
Alituum regina potens super ardua caeli 
Tendere iter volucresque fuga praevertere ventos. 

Additur extremus comes his sociatque laborem 

Humana iuvenis facie, pulcherrimus ore, • 

Qui tergo applausis simul aethera verberat alis. 

Multa triumphalem sequitur gens agmine currum iso 

Quot fuerunt olim primaque ab origine mundi 

Caste vixerunt iusti rectique tenaces, 

Moribus integris omnes et lumina gentis 

Prima suae, clari belloque et fortibus ausis, 

Magnanimi heroes. Post hos matresque viriquo 

Atque alii numero innumero, quos ordine princeps 

Anteit humanae gentis, dein criminis Heva 

Et thalami consors ; mediis in millibus illum 

Cemere erat regem vasta qui mole gigantem 

Stravit humi fortemque ducem qui sistere cursu 

Vel potuit rutilum deflexo tramite solem. 

Sanctorum hinc patrum, illinc vatum longa piorum 

Agmina, carceribus fractis quos victor ab umbris 

Eripuit coecis, animae, quarum ossa sepulcris 

Exderat rediviva atris, post terga sequuntur. 

Confestim fidium sonitum celeresque choreas 

Caelestes pueri instaurant plauduntque canentes. 

Pars pendent speculis, alii bipatentibus adsunt 

Portis^ ante viam sternentes floribus, altis 

Postibus expectantque Deum et clamore salutant 200 

Laeto, qui postquam auratam est ingressus in aulam 

Caelicolis clare et fulgentem se obtulit, omnes 

Attoniti assurgunt venienti et poplite flexo 

Et geminis frontem pennis atque ore tegentes 

Inque pedum signis libantes oscula adorant. 

Tunc sonuit blando cantu permulsus Olympus 

Tunc caeli insueta fulserunt moenia luce, 

Tunc coelestis Amor, Pater et supremus ovantem 

Gomplexi iA solio meritaque in sede locarunt, 
Guncta ubi eonsorti moderatur numine, dextrae 
Admotus Patris^ sceptro subnixus eodem. 

decus egregium, o nulli virtute secunde, 
Maxime victorum, nostri spes una salusque, 
Tam clarum victo egisti qui Dite triumphum, 
Hos ego promeritos hodie tibi grator honores, 
Vincentemque. Patrisque tui trans aethera cursu 
Sideream sedem et caelestia templa petentem, 
Ula tuis dudum benefactis debita regna, 
IUa tui insignis memorans ego gesta triumphi 
Et bona quot fuerunt nobis hinc parta, camoenis 220 
Heic prosequor sacris laetanti voce. Subactis 
Vindice Te, nostris et duro carcere clausis 
Hostibus et stygiis pulsis iam fraudibus, omnes 
Solvimur et primi reparantes damna parentis, 
Quo fuimus longum domibus caelestibus acti, 
Omni deiecti iam spe devotaque poenae 
Corpora, mancipia, heu miserum ! atque obnoxia culpae, 
Nunc, tua progenies iterumque tuoque redempti 
Sanguine, servitium hoc procul a cervicibus usque 
Depulimus caelumque amissaque iura potimur. 
lam tuo ab eflUso renovata est sanguine tellus, 
Quo scelere heu ! fuerat iam pridem imbuta nefando 
Inductique novi mores praeceptaque veri, 
Queis homines recto iam e tramite deflectentes 
Ire viam rursus scirent, quae sola beatos 
Securosque metus praestat, sola inserit astris. 

igitur quis Te omnigenis virtutibus auctum 
Laudibus efferre aut dignas tibi reddere grates 
Quis poterit nostrum meritis pro taUbus? Unum 
Restat adhuc, humili quo te te mente precamur, 240 

Speramusque tua dextraque et numine freti 
Iri concessum nobis, nempe ut bene vitam 
Post actam in terris puros caeloque receptos 
Des Te nos tandem regali in sede tenentem 
Sceptra manu et totum complentem numine caelum 
Visere et aethereo fruituros munere sortis 
Te coram aflkri, Te toto pectore apisci, 
Et dia incensos penitus praecordia flamma 
Ducere sidereis aetemum sedibus aevum. 249 

